Pohmat

Pohmat (iné názvy: vyšetrenie pohmatom/hmatom, lekársky pohmat, palpácia (z  = hladkanie, poklepkávanie, ohmatávanie, chvenie), palpovanie) je jedna zo súčastí fyzikálneho vyšetrenia pacienta lekárom. Vyšetrenie pohmatom má viacero cieľov:
 zistiť prípadnú zvýšenú citlivosť a bolestivosť na tlak v určitom mieste
 zhodnotenie pružnosti či presiaknutia kože a podkožia
 zhodnotenie svalového tonusu a svalovej sily
 zhodnotenie záchvevov, vibrácii a nárazov - tep, údery srdca, zášklby svalov a podobne
 posúdenie tvaru, veľkosti a konzistencie hmatom vyšetriteľných častí tela (vrátane vyšetrenia cez telesné otvory v dosahu prsta)
Pri palpácii leží pacient väčšinou v polohe na chrbte, no existujú i rôzne špeciálne manévre, ktoré umožňujú lepšie palpačne vyšetriť jednotlivé časti tela či orgány - napríklad chvenie hrudníka sa vyšetruje v polohe v sede priložením celej dlane na povrch hrudníka. Pohmatové vyšetrenie brucha sa začína vždy čo najďalej od oblasti, kde pacient udáva bolestivosť a toto miesto sa vyšetruje až nakoniec (dôvodom je, že prípadné obranné mechanizmy, najmä zvýšenie svalového napätia brušnej steny ako reakcia na bolesť, by zhoršili kvalitu vyšetrenia jeho ostatných častí). Brucho sa vyšetruje jednou i obomi rukami, pričom hmatajú len brušká 2. - 4. prsta.

Zdroje 

Interná propedeutika